


Z A P I S N I K
11. sjednice Vijeća MO “Nadbiskup Antun Bauer“
održane dana 21. veljače 2022. g. s početkom u 20.00 sati  u prostorijama 
MO „Nadbiskup Antun Bauer“, Bauerova 21

Nazočni članovi Vijeća MO: Marina Bauer, Ante Barišić, Zlatan Krajina i Goranka Tropčić Zekan.
Predsjednica Vijeća MO pozdravlja sve prisutne i konstatira da su prisutni četiri člana/ice Vijeća te su stečeni uvjeti za raspravu i pravovaljano odlučivanje.
Prije utvrđivanja dnevnog reda gđa. Tropčić Zekan predlaže usvajanje zapisnika 10. sjednice Vijeća te otvara raspravu o istom. Vijeće, bez rasprave, jednoglasno usvaja zapisnik 10. sjednice Vijeća MO.
Predsjednica Vijeća otvara raspravu o predloženom Dnevnom redu 11. sjednice Vijeća MO i predlaže dopunu dnevnog reda na način da se u dnevni red uvrste dvije nove točke (navedene pod rednim brojevima. 3. i 4.), te podsjeća da su svi članovi dobili potrebne materijale na svoje adrese elektronske pošte.  Vijeća jednoglasno, bez rasprave, prihvaća dopunu i donosi sljedeći

                                                              DNEVNI  RED
1. [bookmark: _Hlk79581482]Plan malih komunalnih akcija u 2022.
1. Financijski plan za 2022.
1. Izvještaj o radu MO Nadbiskup A. Bauer za 2021.
1. [bookmark: _Hlk96588399]Program rada MO Nadbiskup A. Bauer za 2022.
1. Pitanja, prijedlozi i razno

Ad. 1.	Plan malih komunalnih akcija u 2022 – donošenje Zaključka
Članovi Vijeća informirani su o Prijedlogu Plana malih komunalnih akcija za 2022. godinu.  
Plan malih komunalnih akcija za 2022. godinu je razmotren i nakon kraće rasprave jednoglasno je podržan i prihvaćen. 


Plan malih komunalnih akcija
Mjesnog odbora ''Nadbiskup Antun Bauer'' u 2022.



	1. Ovim se planom, u skladu s planiranim sredstvima i izvorima financiranja, određuju poslovi i radovi održavanja komunalne infrastrukture na području Mjesnog odbora ''Nadbiskup Antun Bauer'' (u daljnjem tekstu: Mjesni odbor), a kojima se osigurava obavljanje komunalnih djelatnosti:
	- održavanja javnih zelenih površina i
	- redovitog održavanja nerazvrstanih cesta.


	2. Plan je izrađen u skladu s planiranim prihodima i primicima te utvrđenim rashodima i izdacima u Proračunu Grada Zagreba za 2022. i Financijskom planu Mjesnog odbora za 2022., a na temelju godišnjih operativnih planova i programa nositelja komunalnih djelatnosti u Gradu Zagrebu, za koje se dio sredstava osigurava u ovom planu.


	3. Planirana sredstva za financiranje ovog plana u iznosu od ukupno 213.000,00 kuna raspoređuju se za obavljanje poslova i radova održavanja na području Mjesnog odbora prema sljedećim djelatnostima i nositeljima provedbe Plana:

	Redni broj
	Vrsta komunalne djelatnosti
	Nositelj provedbe
	Iznos sredstava

	3.1.
	održavanje javnih zelenih površina
	Zagrebački holding d.o.o., 
Podružnica Zrinjevac
	75.000,00

	3.2.
	redovito održavanje nerazvrstanih cesta
	Zagrebački holding d.o.o., 
Podružnica Zagrebačke ceste
	138.000,00

	Ukupno
	213.000,00




	4. Održavanje javnih zelenih površina u ovom planu obuhvaća održavanje gradskih parkova i ostalih ozelenjenih površina, pod kojim se podrazumijevaju svi radovi njege krajobraza radi održavanja optimalnog rasta i razvoja u urbanim uvjetima poput radova čišćenja, košnje travnjaka, sakupljanja biološkog i ostalog otpada, djelomične i potpune obnove devastiranih travnjaka, njege drveća u drvoredima, na pojedinačnim stablima i na skupinama stabala, njege ukrasnog grmlja (pojedinačnog, u sklopu, podrasta i živice), uspostave i njege sezonskih i trajnih cvjetnjaka, održavanje popločenih i sipinjenih površina, ispitivanje sigurnosti i funkcionalnosti i održavanje opreme na dječjim igralištima, fitosanitetska zaštita, zbrinjavanje biološkog otpada i proizvodnja komposta i biljnog materijala za potrebe održavanja, deponiranje sakupljenog otpada, zaštitu uređenih javnih ozelenjenih površina kao i održavanje elemenata zaštite, hitne intervencije na bilju uzrokovane prometnim ili vremenskim nepogodama i ostali stručni poslovi potrebni za održavanje parkovnih i ostalih uređenih zelenih površina.
	Ovaj plan odnosi se na poslove održavanja 6.253 m² uređenih javnih zelenih površina na području Mjesnog odbora.


	5. Održavanje nerazvrstanih cesta u ovom planu obuhvaća redovno održavanje nerazvrstanih cesta, i to:
	5.1. redovito ljetno održavanje, koje obuhvaća skup mjera kojima se otklanjaju nedostaci, zamjenjuju i obnavljaju dotrajali elementi i osigurava tehnička ispravnost nerazvrstanih cesta i cestovnih objekata za sigurno odvijanje prometa na njima. U sklopu redovnog ljetnog održavanja obavlja se ophodnja nerazvrstanih cesta, asfaltiranjem se otklanjaju ulegnuća i udarne jame, održava se semaforski sustav, obnavlja se horizontalna i vertikalna signalizacija, čiste se otvoreni jarci uz ceste, dosipavaju se makadamski putovi i slično.
	5.2. redovito održavanje u zimskim uvjetima, kojim se osigurava prohodnost cesta i odvijanje prometa po njima u vrijeme padanja snijega i stvaranja poledice. Radovi redovitog održavanja u zimskim uvjetima uključuju uređenje i održavanje baza zimske službe, pripravnost ekipa, rad ekipa, nabavu posipnih materijala, detaljno čišćenje i odvoz snijega i ostale radove (sustav za rano otkrivanje i dojavu poledice, obilježavanje koljem, izrada mješavine i rasoline, mobilne, radio i telefonske veze i rad nadzornog centra za praćenje izvršenja zadataka).
	5.3. asfalterski program, koji  obuhvaća uklanjanje dotrajalog asfaltnog zastora kolnika na nerazvrstanim cestama, prilagođavanje po visini poklopaca komunalnih instalacija i sanaciju podloge na pojedinim slabim mjestima ako se uoče nakon uklanjanja asfalta i presvlačenje novim asfaltom u punoj širini kolnika. Asfalterskim programom se produžuje eksploatacijski vijek prometnica u prosjeku za deset godina i omogućava viša razina uslužnosti korisnicima, a primjenjuje se na nerazvrstanim cestama gdje je kolnička konstrukcija (podloga) u relativno dobrom stanju dok se na površini asfalta nalazi veći broj oštećenja kao što su mrežaste pukotine i prijekopi.
	Ovaj plan odnosi se na poslove redovnog održavanja 14.147 m² nerazvrstanih cesta na području Mjesnog odbora.
	Ukupna planirana sredstva za redovito održavanje nerazvrstanih cesta na području Mjesnog odbora raspoređuju se na sljedeći način:
	- 70 % ili 97.000,00 kuna za asfalterski program i
	- 30 % ili 41.000,00 kuna za ostale poslove redovnog održavanja.


	6. Mjesni odbor, prema ovom planu, brinut će o redovitom održavanju nerazvrstanih cesta i javnih zelenih površina u stanju funkcionalne sposobnosti, sukladno ostvarenim prihodima za financiranje obavljanja komunalnih djelatnosti i održavanja komunalne infrastrukture.


	7. Upravna tijela Grada Zagreba, u nadležnosti kojih su djelatnosti komunalnog gospodarstva i prometa, sudjelovat će u provedbi ovog plana radi osiguravanja kvalitetnog obavljanja poslova održavanja komunalne infrastrukture i osiguravanja obavljanja komunalnih djelatnosti na načelima javne službe, neprofitnosti i kontinuiteta.


	8. Sredstva za provedbu ovog plana osiguravat će Gradski ured za mjesnu samoupravu, civilnu zaštitu i sigurnost za namjene određene Proračunom Grada Zagreba za 2022. i ovim planom, a prema načelima štednje i racionalnog korištenja sredstava.


	9. Ovaj plan bit će objavljen u Službenom glasniku Grada Zagreba kao sastavni dio Plana komunalnih aktivnosti Gradske četvrti Donji grad u 2022.



[bookmark: _Hlk96588369]Ad. 2.	Financijski plan za 2022 – donošenje Zaključka
Članovi Vijeća informirani su o Prijedlogu Financijskog plan za 2022. godinu. Financijski plan za 2022. godinu je razmotren i nakon kraće rasprave jednoglasno je podržan i prihvaćen. 


FINANCIJSKI PLAN
Mjesnog Odbora ''Nadbiskup Antun Bauer''
za 2022.

Članak 1.
Financijski plan Mjesnog odbora ''Nadbiskup Antun Bauer'' za 2022. (dalje u tekstu: Plan) sastoji se od:

PRIHODA:										289.200,00
RASHODA:										289.200,00

	Članak 2.

	Prihodi i rashodi iz članka 1. Plana su:

	

	Šifra
	A) PRIHODI
	IZNOS
(u kunama)

	671
	PRIHODI MJESNOG ODBORA UKUPNO
	289.200,00

	6711
	PRIHODI ZA FINANCIRANJE RASHODA POSLOVANJA
	289.200,00

	

	Šifra
	A) RASHODI
	IZNOS
(u kunama)

	 
	RASHODI MJESNOG ODBORA UKUPNO
	289.200,00

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	213.000,00

	 
	ODRŽAVANJE JAVNIH ZELENIH POVRŠINA
	75.000,00

	 
	ODRŽAVANJE NERAZVRSTANIH CESTA
	138.000,00

	3291
	NAKNADE ČLANOVIMA VIJEĆA MJESNOG ODBORA
	72.000,00

	3299
	OSTALI NESPOMENUTI RASHODI POSLOVANJA VIJEĆA MJESNOG ODBORA
	4.200,00



Članak 3.
Naredbodavac za izvršenje Plana je pročelnica  Gradskog ureda za mjesnu samoupravu, civilnu zaštitu i sigurnost.

Članak 4.
Plan će biti objavljen na oglasnoj ploči u sjedištu Mjesnog odbora.








Ad. 3.	Izvještaj o radu MO Nadbiskup A. Bauer za 2021. – donošenje Zaključka
Članovi vijeća informirani su o Prijedlogu Izvještaja o radu MO Nadbiskup A. Bauer za 2021. Kroz kraću raspravu Izvještaj je dopunjen i jednoglasno prihvaćen.


IZVJEŠTAJ O RADU

Vijeća Mjesnog odbora „Nadbiskup Antun Bauer“ za  2021. godinu

U 2021. godini  Vijeće Mjesnog odbora održalo je ukupno12 sjednica, od toga 3 u starom sazivu (u periodu od siječnja do travnja 2021.) i 9 u novom sazivu (u periodu od srpnja do prosinca 2021).
Osnovne aktivnosti bile su prikupljanje informacija, kontaktiranje gradskih službi  i rasprava o poboljšanju infrastrukturnih problema, donošenje akata Vijeća i sudjelovanje u donošenju odluka Skupštine Grada, gradonačelnika i gradskih upravnih tijela.
Vijeće je ne samo redovnim donošenjem zaključaka nego i aktivnim i direktnim angažmanom te praćenjem provođenja zaključaka nastojalo što uspješnije pridonositi rješavanju problema svih građana na svom području. Na sjednicama se raspravljalo o različitim konkretnim problemima i prijedlozima koje su davala susjedna vijeća mjesnih odbora, građani, udruge građana i institucije kao što su škole, dječji vrtići i dr., što je vidljivo i iz opsežnih zapisnika pojedinih sjednica. Primjerice, vijećnici su , uz redovite aktivnosti definirane aktima, pozivali službe radi održavanja reda, popisivali i dokumentirali prijeporne i potencijalno iskoristive prostore, poput terasa, parkirnih mjesta i dr., istraživali kažnjavanje šaranja po fasadama te elaborirali i tražili nužne intervencije u javnom prostoru radi smirivanja automobilskog prometa. 

PREDSJEDNICA VIJEĆA

Predsjednica je redovito sazivala sjednice Vijeća, predlagala dnevni red i predsjedavala na svim sjednicama.  Usko je surađivala s predsjednikom Gradske četvrti Donji grad u sastavljanju dnevnog reda, te prisustvovala sastancima koordinacije za rad Vijeća mjesnih odbora. 


POTPREDSJEDNIK VIJEĆA

Pomagao je predsjednici Vijeća, te obavljao i  sve poslove koji su mu se povjerili. Sudjelovao  je u pripremi prioriteta za 2022. godinu.


ČLANOVI VIJEĆA

Članovi Vijeća svoj rad su realizirali prvenstveno putem sjednica Vijeća na koje su se redovito odazivali, u prosjeku četiri člana od ukupno pet.

Članovi Vijeća su na sjednicama raspravljali i izjašnjavali se o svim pitanjima koja su bila na dnevnom redu, davali su razne inicijative, prijedloge i postavljali pitanja radi poboljšanja života građana na svom području
ZAKLJUČNE OCJENE

Vijeće je u  radu nastojalo što je moguće više detektirati i riješiti probleme na svom području. 

Ad. 4.	Program rada MO Nadbiskup A. Bauer za 2022. – donošenje Zaključka
Članovi vijeća informirani su o Prijedlogu Programa rada MO Nadbiskup A. Bauer za 2022. Kroz kraću raspravu Program je dopunjen i jednoglasno prihvaćen.

PROGRAM RADA VIJEĆA
MJESNOG ODBORA „NADBISKUP ANTUN BAUER“
ZA 2022. GODINU


Na temelju Poslovnika i Pravila Vijeća Mjesnog odbora „Nadbiskup Antun Bauer“, te sukladno Statutu Grada Zagreba, svoj program za 2022. godinu Vijeće temelji na najaktualnijim komunalnim potrebama za poboljšanje standarda građana sa područja Mjesnog odbora „Nadbiskup Antun Bauer“.

Vijeće Programom rada obvezno:

1. Donosi financijski plan 
2. Donosi plan malih komunalnih akcija Mjesnog odbora, koji je sastavni dio plana komunalnih aktivnosti gradske četvrti
3. Donosi Izvješće o radu Vijeće Mjesnog odbora „Nadbiskup Antun Bauer“ 
4. Prati realizaciju Plana komunalnih aktivnosti i Programa održavanja komunalne infrastrukture
5. Raspravlja i donosi zaključke na osnovi zahtjeva ili prijedloga građana
6. Raspravlja i donosi mišljenja o prijedlozima akata o kojima gradonačelnik, Gradska skupština, gradski uredi  i vijeće gradske četvrt, traže mišljenje vijeća mjesnog odbora.
7. Odlučuje o raspolaganju imovinom Mjesnog odbora


Vijeće može donijeti plan potreba za aktivnostima, programima i projektima unapređenja kvalitete života građana koji su od interesa za pojedini dio mjesnog odbora ili za cijeli mjesni odbor i utvrđuje prioritete u njegovoj realizaciji.


Program rada Vijeće Mjesnog odbora „Nadbiskup Antun Bauer“ temelji se na kontinuitetu svih prethodnih aktivnosti mjesnoga odbora i zahtjevima građana.
 
Prema navedenom Vijeće će Programom rada: 

1. u što većoj mjeri pridonijeti kvalitetnijem razvoju i radu mjesnog odbora;
2. sustavno prikupljati i obrađivati, te učiniti dostupnim sve podatke o Mjesnom odboru, kao nužnu pretpostavku za utjecaj građana i njihovih predstavničkih tijela na razvoj područja mjesnog odbora (posebice uređenja naselja, održavanje komunalnog reda i zaštite okoliša, djelovanja javnih službi itd.), rješavanju  prometa na području mjesnog odbora, kao i prometa u mirovanju;
3. nastojati kvalitetnije i temeljitije informirati građane o svim aktivnostima na području mjesnog odbora;
4. predlagati izvođenja većih zahvata na objektima komunalne infrastrukture, kao i izgradnju drugih javnih objekata (vrtići, škole, javne garaže, sportske dvorane), a koje nije moguće financirati sredstvima kojima raspolaže mjesni odbor;
5. pomoći u održavanju, opremanju i obnovi prostora mjesnog odbora;
6. podržavati realizaciju različitih aktivnosti programa udruga i udruženja građana;
7. inicirati izradu Programa kulturnih aktivnosti na području mjesnog odbora u suradnji sa Vijećem Gradske četvrti Donji grad, te u skladu sa mogućnostima, osigurati prostorne i druge uvjete za njihovu realizaciju.


Realizacija navedenog Programa rada ovisiti će o:

· sudjelovanju članova vijeća u radu;
· izvršenju proračuna Grada Zagreba;
· suradnji s nadležnim tijelima Gradske uprave Zagreba;
· suradnji s Vijećem Gradske četvrti Donji grad;
· suradnji građana Gradske četvrti Donji grad.

Ad. 5.  Razno
Članovi Vijeća raspravljali su ponovno o izravnoj komunikaciji s građanima, ali je odlučeno da još uvijek u ovome trenutku nećemo organizirati dežurstva i pozivati građane na bilo kakva druženja radi nepovoljne epidemiološke situacije. Međutim, vjerujemo i nadamo da će se to uskoro promijeniti. Dinamika budućih dežurstava je još uvijek otvoreno pitanje. Nije postignut konsenzus da li će dežurstva biti jednom tjedno ili jednom mjesečno.

Iako ne dežuramo, to ne znači da ne postoji komunikacija s građanima. Pojedinci se javljaju na mail adresu Mjesnog odbora, ali vjerujemo da većina građana ne zna za tu mogućnost. Stoga smo već ranije odlučili da želimo upoznati građane s temama kojima se bavimo, kao i s mogućnosti komunikacije putem elektroničke pošte. Vijećnica Marina Bauer donijela je prijedloge letka/poziva građanima. Svi prisutni su se jako pozitivno očitovali o prijedlogu teksta i samom vizualnom oblikovanju letka. Odabrana je varijanta koju će vijećnica Marina Bauer finalizirati, te je dogovoreno da ćemo info-letak distribuirati na području mjesnog odbora, ali bez da isti lijepimo po ulaznim vratima. Kada budu moguća druženja uživo, promijeniti ćemo tekst i ponovno distribuirati građanima.

Upozoreni smo o netočnim informacijama na web stranici Grada na kojim se navodi fiksni broj telefona i podaci o dežurstvima koja trenutno ne postoje. Zaključeno je trebamo tražiti da se podaci ažuriraju. Dogovoreno je da će to obaviti predsjednica.



Sjednica je završila u 21:30.
Zapisnik vodio: Zlatan Krajina


									               Predsjednica
                                                                                                       MO „Nadbiskup Antun Bauer“

                                                                                                             Goranka Tropčić Zekan,v.r.

KLASA:  024-08/22-003/361
URBROJ: 251-13-11-22-2
Zagreb, 21.02.2022.                                                                          

